# 

**P A P I L D O M A S S U S I T A R I M A S Nr. 16**

**PRIE 2017 M. GRUODŽIO 22 D. SUTARTIES Nr. 22-2255**

**Panevėžio miesto savivaldybės administracija**, juridinio asmens kodas 288724610, kurios registruota buveinė yra Laisvės a. 20, Panevėžys, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama Administracijos direktoriaus Tomo Juknos (toliau − Užsakovas), veikiančio pagal Panevėžio miesto savivaldybės administracijos nuostatus, patvirtintus Panevėžio miesto savivaldybės tarybos 2023 m. kovo 22 d. sprendimu Nr. 1-81 „Dėl Panevėžio miesto savivaldybės administracijos nuostatų patvirtinimo ir Savivaldybės tarybos sprendimų pripažinimo netekusiais galios“, ir

**AB „Panevėžio statybos trestas“**, juridinio asmens kodas 147732969, kurios registruota buveinė yra P. Puzino g. 1, Panevėžys, duomenys apie bendrovę kaupiami ir saugomi Registrų centro Panevėžio filiale,atstovaujama generalinio direktoriaus Tomo Stuko (toliau − Rangovas), veikiančio pagal bendrovės įstatus, (toliau kartu vadinami Šalimis, o kiekvienas atskirai – Šalimi), sudaro šį papildomą susitarimą (toliau – Susitarimas) prie 2017 m. gruodžio 22 d. sutarties Nr. 22-2255 (toliau – Sutartis).

**Preambulė:**

Poreikis nežymiai pakeisti Sutartyje numatytus darbus atsirado dėl to, kad projektuojant antžemines komunalinių atliekų aikšteles Rangovas susiduria su nenumatytais iššūkiais, nes ne visose aikštelėse pavyksta įrengti antžeminių aikštelių aptvėrimą. Projektuojamos aikštelės Panevėžio mieste suspaustomis sąlygomis, pasitaiko aikštelių, kurių vieta suprojektuojama ant pėsčiųjų tako, tokiu atveju reikalingas papildomas takas, kuris užtikrintume pėsčiųjų apėjimą, tako pratęsimas ir kt.

Atsižvelgiant į tai, 2023 rugpjūčio 22 d. statybos dalyvių atstovai patikslino aikštelių padidėjusių ir nevykdomų darbų Sutarties pakeitimo nurodymą „PN-22-2255“. Minėtame nurodyme nurodytos padidėjusių ir nevykdomų darbų bendros sumos. Minėtame nurodymo akte nevykdomų darbų suma yra 4 622,70 Eur (keturi tūkstančiai šeši šimtai dvidešimt du eurai 70 ct) be pridėtinės vertės mokesčio, 5 593,47 Eur (penki tūkstančiai penki šimtai devyniasdešimt trys eurai 47 ct) su pridėtinės vertės mokesčiu. Nurodymo akte padidėjusių darbų suma yra 1 113,78 Eur (vienas tūkstantis šimtas trylika eurų 78 ct) be pridėtinės vertės mokesčio, 1 347,67 Eur (vienas tūkstantis trys šimtai keturiasdešimt septyni eurai 67 ct) su pridėtinės vertės mokesčiu. Padidėjusių ir nevykdomų darbų sumos skirtumas yra 3 508,92 Eur (trys tūkstančiai penki šimtai aštuoni eurai 92 ct) be pridėtinės vertės mokesčio, 4 245,80 Eur (keturi tūkstančiai du šimtai keturiasdešimt penki eurai 80 ct) su pridėtinės vertės mokesčiu (Susitarimo priedas Nr. 1).

Šalys, vadovaujantis Sutarties 3.8. papunkčio nuostatomis, kurios numato, kad „Šalys sutaria, kad Darbų kaina gali mažėti, tuo atveju kai faktiškai atliktų Statybos darbų kiekiai skiriasi nuo lokalinėse sąmatose numatytų darbų kiekių. Apmokama tik už faktiškai atliktus darbus. Jei priimant Statybos darbus, numatoma, kad faktiškai atlikta mažiau darbų, negu numatyta lokalinėse sąmatose, Rangovui mokėtinas atlyginimas mažinamas atitinkama suma pagal lokalinėje sąmatoje numatytas kainas“, susitaria:

1. Pripažinti padidėjusius ir nevykdomus darbus, pakeičiant kiekvienos aikštelės sumas (Susitarimo priedas Nr. 1).
2. Kitos Sutarties sąlygos nekeičiamos ir lieka galioti.
3. Šis Susitarimas pasirašomas kvalifikuotu elektroniniu parašu, įsigalioja nuo jo pasirašymo dienos ir yra neatskiriama Sutarties dalis.

|  |  |
| --- | --- |
| **Užsakovas**  Panevėžio miesto savivaldybės administracija  Įmonės kodas 288724610  Ne PVM mokėtojas  Laisvės a. 20, LT- 35200, Panevėžys  Tel. (8 45) 501 360  El. paštas [administracija@panevezys.lt](mailto:administracija@panevezys.lt)  A.s. Nr. LT567300010002388442  AB „Swedbank“  Banko kodas 73000 | **Rangovas**  AB „Panevėžio statybos trestas“  Įmonės kodas 147732969  PVM mokėtojo kodas LT477329610  P. Puzino g. 1, LT-35173 Panevėžys  Tel.(8-45) 505503 faksas (8-45) 505520  El. paštas pst@pst.lt  A.s. Nr. LT947300010000074994  Bankas AB Swedbank  Banko kodas 73000 |
| Administracijos direktorius  Tomas Jukna  \_\_\_\_\_\_\_\_\_\_\_\_\_\_\_\_\_\_\_\_\_\_  (parašas)  A. V. | Generalinis direktorius  Tomas Stukas  \_\_\_\_\_\_\_\_\_\_\_\_\_\_\_\_\_\_\_\_\_\_\_  (parašas)   1. V. | |